## Pravilnik o izmjenama i dopunama Pravilnika o najvećim dopuštenim količinama rezidua veterinarsko-medicinskih proizvoda u hrani životinjskog podrijetla

### NN 15/2010 (1.2.2010.), Pravilnik o izmjenama i dopunama Pravilnika o najvećim dopuštenim količinama rezidua veterinarsko-medicinskih proizvoda u hrani životinjskog podrijetla

MINISTARSTVO POLJOPRIVREDE, RIBARSTVA I RURALNOG RAZVOJA

375

Na temelju članka 15. stavka 1. podstavka drugog Zakona o hrani (»Narodne novine«, br. 46/07, 155/08) i članka 87. stavka 6. Zakona o veterinarstvu (»Narodne novine«, br. 41/07, 155/08), ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O NAJVEĆIM DOPUŠTENIM KOLIČINAMA REZIDUA VETERINARSKO-MEDICINSKIH PROIZVODA U HRANI ŽIVOTINJSKOG PODRIJETLA[[1]](#footnote-29081-1)

Članak 1.

U Pravilniku o najvećim dopuštenim količinama rezidua veterinarsko-medicinskih proizvoda u hrani životinjskog podrijetla (»Narodne novine«, br. 75/08 i 25/09) dodaci I, II i III dopunjuju se veterinarsko-medicinskim proizvodima gamitromicinom, monepantelom, diklofenakom, tiludronskom kiselinom i željezovim fumaratom.

Članak 2.

U Dodatku I.(Popis farmakološki – djelatnih tvari koje se koriste u VMP i za koje su određene NDK) u točki I, podtočki 1.2.4. – Makrolidi nakon Eritromicina dodaje se redak Gamitromicin[[2]](#footnote-29081-2) i glasi:

|  |  |  |  |  |  |  |
| --- | --- | --- | --- | --- | --- | --- |
| Farmakološki djelatna tvar | Engleski naziv farmakološki djelatne tvari | Marker rezidue | Vrsta životinje | NDK | Ciljno tkivo | Napomena |
| Gamitromicin | Gamithromycin | Gamithromycin | goveda | 20 µg/kg  200 µg/kg  100 µg/kg | Masno tkivo  Jetra  Bubreg | Ne primjenjivati kod životinja čije se mlijeko koristi za prehranu ljudi |

Članak 3.

U Dodatku I. (Popis farmakološki aktivnih tvari koje se koriste u VMP i za koje su određene NDK) u točki 2. dodaje se podtočka 2.1.8 Ostalo[[3]](#footnote-29081-3) i glasi :

2. ANTIPARAZITICI

2.1. Sredstva za suzbijanje endoparazita

2.1.8. Ostalo

|  |  |  |  |  |  |  |
| --- | --- | --- | --- | --- | --- | --- |
| Farmakološki djelatna tvar | Engleski naziv farmakološki djelatne tvari | Marker rezidue | Vrsta životinje | NDK | Ciljno tkivo | Napomena |
| Monepantel | Monepantel | Monepantel-sulfone | ovce | 700 µg/kg  7 000 µg/kg  5 000 µg/kg  2 000 µg/kg | Mišić  Masno tkivo  Jetra  Bubreg | Ne primjenjivati kod životinja čije se mlijeko koristi za prehranu ljudi |

Članak 4.

U Dodatku I. (Popis farmakološki aktivnih tvari koje se koriste u VMP i za koje su određene NDK) mijenja se podtočka 4.1.6. koja se odnosi na Diklofenak[[4]](#footnote-29081-4) i glasi:

4.1.6. Derivati fenil acetatne kiseline

| Farmakološki djelatna tvar | Engleski naziv farmakološki djelatne tvari | Marker rezidua | Vrsta životinje | NDK | Ciljno tkivo | Napomena |
| --- | --- | --- | --- | --- | --- | --- |
| Diklofenak | Diclofenac | Diklofenak | Goveda | 5 µg/kg  1 µg/kg  5 µg/kg  10 µg/kg  0,1 µg/kg | Mišić  Masno tkivo  Jetra  Bubreg  Mlijeko |  |
| Svinje | 5 µg/kg  1 µg/kg  5 µg/kg  10 µg/kg | Mišić  Koža i masno tki.  Jetra  Bubreg |  |

Članak 5.

U Dodatku II. (Popis farmakološki – djelatnih tvari koje se koriste u VMP, a za koje se smatra da nije nužno radi zaštite zdravlja ljudi odrediti NDK) u točki 2. Organske tvari, redak pod brojem 208. Tiludronska kiselina, dinatrijeva sol[[5]](#footnote-29081-5) mijenja se i glasi:

|  |  |  |  |  |
| --- | --- | --- | --- | --- |
|  | Farmakološki djelatna tvar | Engleski naziv farmakološki djelatne tvari | Vrsta životinje | Napomena |
| 208. | Tiludronska kiselina (u obliku dinatrijeve soli) | Tiludronic acid (in the form of disodium salt) | kopitari | Samo za intravenoznu primjenu |
| perad | Samo za parenteralnu primjenu kod kokoši nesilica i matičnog jata |

Članak 6.

U Dodatku II. (Popis farmakološki – djelatnih tvari koje se koriste u VMP, a za koje se smatra da nije nužno radi zaštite zdravlja ljudi odrediti NDK) u točki 3. Tvari općenito poznate kao sigurne iza broja 28 (željezov dekstran) dodaje se broj 28.a – željezov fumarat6 i glasi:

3. Tvari općenito poznate kao sigurne

|  |  |  |  |  |
| --- | --- | --- | --- | --- |
|  | Farmakološki djelatna tvar | Engleski naziv farmakološki djelatne tvari | Vrsta životinje | Napomena |
| 28a. | Željezov fumarat | Iron fumarate | Sve vrste životinja koje se koriste za proizvodnju hrane |  |

Članak 7.

U Dodatku III. (Popis farmakološki – djelatnih tvari koje se koriste u VMP i za koje su određeni privremene NDK) dodaje se točka 2.1.8. Ostalo[[6]](#footnote-29081-6)7 i glasi:

2. ANTIPARAZITICI

2.1. Sredstva za suzbijanje endoparazita

2.1.8. Ostalo

|  |  |  |  |  |  |  |
| --- | --- | --- | --- | --- | --- | --- |
| Farmakološki djelatna tvar | Engleski naziv farmakološki djelatne tvari | Marker rezidue | Vrsta životinje | NDK | Ciljno tkivo | Napomena |
| Monepantel | Monepantel | Monepantel-sulfone | koze | 700 µg/kg  7 000 µg/kg  5 000 µg/kg  2 000 µg/kg | Mišić  Masno tkivo  Jetra  Bubreg | Ne primjenjivati kod životinja čije se mlijeko koristi za prehranu ljudi  Privremeni NDK istječe 1. siječnja 2011. godine |

Članak 8.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/09-01/298

Urbroj: 525-06-2-0270/09-4

Zagreb, 29. prosinca 2009.

Ministar
Petar Čobanković, v. r.

[[1](#footnote-29081-1-backlink)]Pravilnikom se preuzimaju odredbe:

– Uredbe Vijeća (EZ) br. 478/2009 od 8. lipnja 2009. godine koja mijenja Dodatke I i III Uredbe Vijeća (EEZ) br. 2377/90 od 26. lipnja 1990. godine o utvrđivanju postupka Zajednice za određivanje najviših dopuštenih vrijednosti ostataka veterinarsko-medicinskih proizvoda u hrani životinjskog podrijetla, a odnosi se na monepantel;

– Uredbe Vijeća (EZ) br. 485/2009 od 9. lipnja 2009. godine kojom se mijenja Dodatak II Uredbe Vijeća (EEZ) br. 2377/90, o utvrđivanju postupka Zajednice za određivanje najviših dopuštenih vrijednosti ostataka veterinarsko-medicinskih proizvoda u hrani životinjskog podrijetla, a odnosi se na tiludronsku kiselinu i željezov fumarat;

– Uredbe Vijeća (EZ) br. 581/2009 od 3. srpnja 2009. godine, kojom se mijenja Dodatak I Uredbe Vijeća (EEZ) br. 2377/90, a odnosi se na gamitromicin te

– Uredbe Vijeća (EZ) br. 582/2009 od 3. srpnja 2009. godine koja mijenja Dodatak I Uredbe Vijeća (EEZ) br. 2377/90, a odnosi se na diklofenak

[[2](#footnote-29081-2-backlink)]Uredba Vijeća (EZ) br. 581/2009 od 3. srpnja 2009. godine, kojom se mijenja Dodatak I Uredbe Vijeća (EEZ) br. 2377/90, a odnosi se na gamitromicin

[[3](#footnote-29081-3-backlink)]Uredba Vijeća (EZ) br. 478/2009 od 8. lipnja 2009. godine koja mijenja Dodatke I i III Uredbe Vijeća (EEZ) br. 2377/90 od 26. lipnja 1990. godine o utvrđivanju postupka Zajednice za određivanje najviših dopuštenih vrijednosti ostataka veterinarsko-medicinskih proizvoda u hrani životinjskog podrijetla, a odnosi se na monepantel

[[4](#footnote-29081-4-backlink)]Uredba Vijeća (EZ) br. 582/2009 od 3. srpnja 2009. godine koja mijenja Dodatak I Uredbe Vijeća (EEZ) br. 2377/90, a odnosi se na diklofenak

[[5](#footnote-29081-5-backlink)], 6 Uredba Vijeća (EZ) br. 485/2009 od 9. lipnja 2009. godine kojom se mijenja Dodatak II Uredbe Vijeća (EEZ) br. 2377/90, o utvrđivanju postupka Zajednice za određivanje najviših dopuštenih vrijednosti ostataka veterinarsko-medicinskih proizvoda u hrani životinjskog podrijetla, a odnosi se na tiludronsku kiselinu i željezov fumarat.

[[6](#footnote-29081-6-backlink)]7 Uredba Vijeća (EZ) br. 478/2009 od 8. lipnja 2009. godine koja mijenja Dodatke I i III Uredbe Vijeća (EEZ) br. 2377/90 od 26. lipnja 1990. o utvrđivanju postupka Zajednice za određivanje najviših dopuštenih vrijednosti ostataka veterinarsko-medicinskih proizvoda u hrani životinjskog podrijetla, a odnosi se na monepantel

Pravilnik, NN 15/2010-375